stanford-oval/wikipedia huggingface dataset:
Rudolf Goclenius
Teoksia

Psychologia: hoc est, De hominis perfectione, animo et in primis ortu hujus, commentationes ac disputationes quorundam theologorum & philosophorum nostrae aetatis (1590)
Oratio de natura sagarum in purgatione examinatione per Frigidam aquis innatantium (1590)
Problematum logicorum (1590)
Partitio dialectica (1595)
Isagoge in peripateticorum et scholasticorum primam philosopiam, quae dici consuevit metaphysica (1598)
Institutionum logicarum de inventione liber unus (1598)
Isagoge in Organum Aristotelis (1598)
Physicae completae speculum (1604)
Dilucidationes canonum philosophicorum (1604)
Controversia logicae et philosophiae, ad praxin logicam directae, quibus praemissa sunt theoremata seu praecepta logica (1604)
Conciliator philosophicus (1609)
Lexicon philosophicum, quo tantam clave philosophiae fores aperiuntur (1613)
Lexicon philosophicum Graecum (1615)
Käännös suomeksi
Käkisalmen läänin vaakuna

K. A. Bomanssonin mukaelma Käkisalmen läänin vaakunasta vuodelta 1889.
Käkisalmen läänin vaakuna oli vuosina 1580–1721 Ruotsin hallintoalueena olleen Käkisalmen läänin heraldinen tunnus. Vaakunan pääelementtinä esiintyi sen useista muunnelmista huolimatta kolmitorninen linnanmuuri ja kaksi palavaa kranaattia.
Galleria

Vuoden 1581 Laurentius Petrin kronikan vaakunapiirrokseen pohjautuva Hans Hildebrandin piirros Käkisalmen läänin vaakunasta vuodelta 1887.
Käkisalmen läänin vaakuna Kustaa II Aadolfin raamatussa vuodelta 1618
Käkisalmen läänin vaakuna Kustaa II Aadolfin hautajaisista vuodelta 1633.
Käkisalmen läänin vaakuna Kaarle X Kustaan hautajaisista vuodelta 1660.
Käkisalmen läänin vaakuna Kaarle X Kustaan ruumissaattoa kuvaavasta kuparipiirroksesta vuodelta 1660.
Käkisalmen läänin vaakuna Aleksanteri II:n muistomerkin jalustassa.
Käkisalmen läänin vaakuna Nordisk familjebok -tietosanakirjassa vuodelta 1910.
Käkisalmen läänin vaakuna Banér-kreivisuvun vaakunan neljännessä kentässä.
Saiga (ase)

Saiga-308.
Saiga (ven. Сайга) on Kalašnikov-konsernin, Iževskissa, Udmurtiassa valmistama AK-47-rynnäkkökivääriin perustuva siviiliasemallisto, johon kuuluu itselataavaa kertatulta ampuvia kivääreitä ja haulikoita, jälkimmäisistä tunnetuimpana Saiga-12.
Saiga-kivääreitä valmistetaan useissa metsästykseen soveltuvissa kaliipereissa ja myös muun muassa sotilas- ja viranomaiskaliipereina tunnetuksi tulleissa 7,62×39 mm ja .223 Rem (5,56×45) kaliipereissa. Viimeksi mainituissa kaliipereissa valmistettuja kiväärejä on muutettu Venäjän aselakien vuoksi niin, etteivät rynnäkkökiväärin lippaat sovi niihin ilman joko aseeseen tai lippaisiin tehtäviä muutoksia. Saigoja valmistetaan myös ulkonäöltään AK47-rynnäkkökiväärin kaltaisina, esimerkiksi Saiga M3 EXP-01 sekä myös muilla erimallisilla tukeilla varustettuina. Suomessa asetta on käytetty reserviläiskiväärinä.
Saiga-kiväärit tunnetaan Suomessa edullisina ja luotettavina peruskivääreinä. Perinteisistä haulikoista ulkonäöltään ja rakenteeltaan poikkeavat Saiga-haulikot sopivat esimerkiksi practical- ja sra-ammuntaan sekä myös metsästykseen.
Aiheesta muualla

Wikimedia Commonsissa on kuvia tai muita tiedostoja aiheesta .
Izhmash -asetehtaan kotisivut
Nuori Victoria

| Nuori Victoria> Young Victoria |
| --- | --- |

Ohjaaja:  Jean-Marc Vallée
Käsikirjoittaja:  Julian Fellowes
Tuottaja:  Martin Scorsese
Säveltäjä:  Ilan Eshkeri
Kuvaaja:  Hagen Bogdanski
Leikkaaja:  Jill Bilcock
Pukusuunnittelija:  Sandy Powell
Pääosat:  Emily Blunt  Rupert Friend Miranda Richardson Jim Broadbent Paul Bettany Mark Strong Thomas Kretschmann Julian Glover 
Valmistustiedot
Valmistusmaa:  Iso-Britannia Yhdysvallat
Tuotantoyhtiö:  GK Films Momentum Pictures
Levittäjä:  Momentum Pictures Budapest Film Netflix
Ensi-ilta:   6. maaliskuuta 2009  31. heinäkuuta 2009  18. joulukuuta 2009
Kesto:  105 minuuttia
Alkuperäiskieli:  Englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Nuori Victoria (engl. Young Victoria) on Jean-Marc Valléen ohjaama historiallinen draamaelokuva Britannian kuningatar Viktorian varhaisista vaiheista. Elokuva tuli ensi-iltaan 2009. Sen aiheita ovat kuninkaallinen valtapeli ja 1800-luvulle epätavallinen feministinen asennoituminen.
Tuottajakuntaan lukeutuvat Graham King, Martin Scorsese, Yorkin herttuatar Sarah ja Tim Headington. Elokuvan Westminster Abbey -kohtaukset kuvattiin Lincoln Cathedralin kirkossa syys- ja lokakuussa 2007. Windsorin linnaa esitti Arundelin linna.
Juoni

Tarina alkaa vuodesta 1837, kun kuningas Vilhem on kuolemaisillaan. Kruununperimysjärjestyksessä häntä seuraa 17-vuotias Viktoria, jonka ympärillä käydään kiivasta valtataistelua. Ylisuojeleva äiti ja tämän neuvonantaja Conroy ovat eristäneet tytön ulkopuolisesta maailmasta.
Viktorialle järjestetään avioliitto Belgian kuningas Leopoldin veljenpoika Albertin kanssa, mutta hän ei halua joutua enää muiden alistamaksi. Hän haluaa ystävän ja rakastajan eikä kontrolloivaa aviomiestä. 18-vuotiaana Viktoria kruunataan Britannian kuningattareksi ja vasta myöhemmin hän solmii rakkausavioliiton Albertinsa kanssa.
Näyttelijät

| 0 | 1 | 2 |
| --- | --- | --- |
|  Emily Blunt  | … |  Viktoria   |
|  Rupert Friend  | … |  Albert   |
|  Miranda Richardson  | … |  prinsessa Viktoria, Kentin herttuatar   |
|  Mark Strong  | … |  Sir John Conroy   |
|  Jim Broadbent  | … |  kuningas Vilhelm IV   |
|  Harriet Walter  | … |  kuningatar Adelaide   |
|  Paul Bettany  | … |  lordi Melbourne   |
|  Thomas Kretschmann  | … |  Belgian kuningas Leopold I   |
|  Julian Glover  | … |  sotamarsalkka Wellington   |
Saignes (Lot)

| Saignes |
| --- | --- |
 Kunnantalo
 Saignes
 Koordinaatit: 44°47′19″N, 1°49′02″E 
Valtio:  Ranska
Alue:  Occitanie
Departementti:  Lot
Arrondissementti:  Figeac
Pinta-ala:  
 – Kokonaispinta-ala:  3,6 km²
Väkiluku (2019):  74 
 – Väestötiheys:  20 as./km²
Kunnan numero:  46246
Infobox OKVirheellinen NIMI-arvo: 
Saignes on kunta Lounais-Ranskassa Lotin departementissa Occitanien alueella. Se sijaitsee noin 32 kilometriä Figeacin kaupungista luoteeseen.
Château de Saignes
Château de Saignes on rakennettu 1500-luvulla keskiaikaisen 1300-luvulta olevan puolustustornin ympärille. Ranskan suuren vallankumouksen aikana 1700-luvun lopulla linna ryöstettiin. Suvun viimeinen kreivi de Saignes kuoli vuonna 1923. Linna on ollut historiallinen monumentti vuodesta 2002. Linnan nykyiset omistajat tekivät linnaan merkittävät kunnostustyöt vuosina 2013-2019. Linna on avoinna vierailijoille.
Aiheesta muualla

Kuvia tai muita tiedostoja aiheesta Saignes (Lot) Wikimedia Commonsissa
Saignes

Saignes voi tarkoittaa seuraavia:
Maantiede

Saignes, kunta Ranskassa Cantalin departementissa
Saignes, kunta Ranskassa Lotin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saignes”, voi hakea sivunnimihaulla, laajalla sivunnimihaulla tai tekstihaulla.
Käherämittari

| Käherämittari |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Lovimittarit Ennominae
Suku::  Lycia
Laji::  hirtaria
Kaksiosainen nimi
 Lycia hirtaria  (Clerck, 1759) 
Katso myös
   Käherämittari Commonsissa 
Infobox OKNimi-testi OK: 
Käherämittari (Lycia hirtaria) on yleinen, keväällä lentävä mittariperhoslaji.
Koko ja ulkonäkö

Yleisilmeeltään vaaleanharmaa perhonen, jonka pohjaväriltään hyvin vaaleissa siivissä on selviä poikkijuovia ja tasainen tumma pistekuviointi. Mittariksi laji on keskikokoinen ja siipiväli vaihtelee 30–50 mm. Koirailla on sulkamaiset tuntosarvet.
Levinneisyys ja lentoaika

Lajia tavataan koko Suomessa, tuntureita lukuun ottamatta, ja se lentää huhtikuun puolivälistä toukokuun lopulle.
Elinympäristö ja elintavat

Käherämittari on varsin yleinen perhonen ja se viihtyy puistoissa ja puutarhoissa. Lajin naaraita voi etsiä päiväsaikaan esimerkiksi koivujen rungoilta, valolle ne eivät tule juuri koskaan. Koiraita sen sijaan saa helposti valon avulla yöaikaan. Lennosta tavatut perhoset ovat kaikki koiraita, sillä naaras ei siivistään huolimatta lähde lentoon, vaan pysyttelee maastossa koteloitumispaikkansa lähistöllä ja houkuttelee koiraita luokseen tuottamiensa feromonien avulla. On arveltu, että naaraiden lentokyky saattaa olla häviämässä. Käherämittari talvehtii kotelona.
Ravintokasvi

Toukka elää monilla lehtipuilla
Rääkkylän koulu

| Rääkkylän koulu |
| --- | --- |
Sijainti:  Paksuniementie 7 82300 Rääkkylä
Tyyppi:  peruskoulu
Perustettu:  1982
Rehtori:  Rauli Ronkainen
Oppilaita:  120
Rääkkylän koulu on Rääkkylän kunnassa sijaitseva peruskoulu, joka antaa opetusta vuosiluokille 1–9. Kyseessä on kunnan ainoa peruskoulu. Koulussa on yksi luokka jokaista luokka-astetta kohti. Yhteensä koulussa on lukuvuonna 2023–2024 120 oppilasta, joista kuusi on esikoulussa. Koulun rehtorina toimii Rauli Ronkainen.
Rääkkylässä kuntakokous perusti kansakoulun vuonna 1892 läänin kuvernöörin antaman määräyksen ja 1000 markan uhkasakon johdosta. Tällöin perustettiin 56 oppilaan koulu Kinnulan taloon Rääkkylän kirkonkylälle, jonka ensimmäinen opettaja oli August Korhonen. Kuntaan perustettiin toinen koulu vuonna 1897 Rasivaaraan ja kolmas vuonna 1898 Kompakalle. Oravisalolle perustettiin koulu vuonna 1900. Vuoteen 1957 mennessä kunnan alueelle perustettiin 13 uutta koulua. Rääkkylässä lakkautettiin kaikki muut koulut kuin Rääkkylän koulu vuoteen 2010 mennessä, viimeisenä lakkautettiin Rasivaaran koulu.
Kymenlaakson Sähkö

Kymenlaakson Sähkö Oy on 1918 perustettu sähkölaitos, jonka sähkönjakelun toimilupa-alue ulottuu Hämeenlinnan Lammilta Virolahdelle Etelä-Suomessa. Perustamiskokous pidettiin 30. lokakuuta 1918 Lahdessa rautatiehotellilla.
Mukana perustamisessa olivat  Kymi, Orimattila, Sippola, Virolahti, Vehkalahti, Elimäki, Lapinjärvi, Pyhtää, Miehikkälä, Ruotsinpyhtää, Anjala, Artjärvi, Askola, Liljendal, Myrskylä ja Pukkila edustettuina. Melko varhain perustamisen jälkeen yhtiöön tulivat mukaan Hamina ja Pernaja.
Kymi kuuluu nykyisin Kotkaan, Anjala, Elimäki ja Sippola Kouvolaan, Vehkalahti Haminaan, Liljendal, Pernaja ja Ruotsinpyhtää Loviisaan sekä Artjärvi Orimattilaan.
1919 alkoi yhtiön sähköverkko toimia. 1920 Kymenlaakson Sähkö saa toimitilat Loviisasta. 1921 yhtiöön tulee kuntien lisäksi myös yksityisiä osakkaita. Viimeinen yksityinen osakas luopui omistuksestaan 1954.
2015 Kymenlaakson Sähkö perusti verkonasennusyhtiö Kyvera Oy:n, joka yhdistettiin 2016 Kymenlaakson Sähkön, Lappeenrannan Energian ja Suur-Savon Sähkön Elvera Oy:öön. Elveralle tuli hoidettavakseen 13 104 km pitkä sähköverkko, minä keskijänniteverkosta on kaapeloitu 17%. Samana vuonna valmistui 33. sähköasema Lapinjärvelle. Muuntamoita on 4752.
2017 Kotkan kaupunki myi sähkölaitoksensa osakkeet Kymenlaakson Sähkölle 70 miljoonalla eurolla.
Rounders – ässä hihassa

| Rounders – ässä hihassa> Rounders |
| --- | --- |

Ohjaaja:  John Dahl
Käsikirjoittaja:   David Levien  Brian Koppelman 
Tuottaja:   Ted Demme  Joel Stillerman 
Säveltäjä:  Christopher Young
Kuvaaja:  Jean-Yves Escoffier
Pääosat:   Matt Damon  Edward Norton  John Turturro  John Malkovich  Gretchen Mol  Famke Janssen 
Valmistustiedot
Valmistusmaa:  Yhdysvallat
Tuotantoyhtiö:  Miramax
Levittäjä:  UIP-Dunafilm Netflix
Ensi-ilta:  1998
Kesto:  121 minuuttia
Alkuperäiskieli:  englanti
Budjetti:  12 000 000 USD
Tuotto:  22 miljoonaa $ (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Rounders – ässä hihassa on vuonna 1998 ensi-iltansa saanut pokeriaiheinen elokuva. Elokuvan ohjasi John Dahl, pääosissa näyttelevät Matt Damon ja Edward Norton. Elokuva tuotti kohtalaisesti tuloja julkaisun jälkeen. Texas hold 'emin suosion kasvaessa elokuvasta on kehittynyt kulttihitti.
Elokuva kertoo kahdesta kaveruksesta, joiden pitää voittaa nopeasti riittävästi rahaa pokerilla selvitäkseen suurista veloistaan. Elokuvan nimen termi ”rounder” tarkoittaa korttipeleillä elantonsa ansaitsevaa uhkapeluria.
Kymmenkertainen WSOP-voittaja Johnny Chan esittää itseään elokuvassa.
Näyttelijät

| 0 | 1 | 2 |
| --- | --- | --- |
|  Matt Damon  | … |  Mike McDermott   |
|  Edward Norton  | … |  Lester ”Worm” Murphy   |
|  John Turturro  | … |  Joey Knish   |
|  John Malkovich  | … |  Teddy KGB   |
|  Famke Janssen  | … |  Petra   |
|  Michael Rispoli  | … |  Grama   |
|  Martin Landau  | … |  Abe Petrovsky   |
|  Gretchen Mol  | … |  Jo   |
Aiheesta muualla

Rounders Review – Rounders (1998) HomePokerGames. Viitattu 3.7.2021. (englanniksi)
Kyllikki Pellinen

Kyllikki Immonen, o. s. Pellinen (19. joulukuuta 1912 Tuusula – 20. maaliskuuta 1998 Outokumpu) oli suomalainen opettaja ja kirjailija.
Henkilöhistoria

Immosen vanhemmat olivat Aleksi Pellinen ja Ida Tallgren. Hän pääsi ylioppilaaksi Riihimäen yhteislyseosta 1932 ja valmistui filosofian maisteriksi. Kyllikki Immonen oli naimisissa opettaja, kirjailija Lauri Immosen kanssa. Myös heidän poikansa Tapani Immonen oli opettaja ja kirjailija.
Teoksia

Nimellä Kyllikki Pellinen:
Fuksi on ja ihmettelee : sattumia koulunpenkiltä yliopistoon. Gummerus 1936
Kapinanpoikanen : nuoren tytön päiväkirjasta. Gummerus 1938
Ja mies oli minun makuuni : iloinen romaani. Gummerus 1939
Nimellä Kyllikki Immonen:
Pystykorvan muistelmat : romaani, WSOY 1944
Rääkänpää

| Rääkänpää |
| --- | --- |
Kaupunki:  Hyvinkää
Postinumero(t):  05800
Rääkänpää on Hyvinkään kaupunginosa. Se sijaitsee Hyvinkään ydinkeskustasta kaakkoon ja rajautuu kaakossa Marttiin, idässä Terveysmetsäksi kutsuttuun metsäalueeseen, pohjoisessa ja luoteessa Hyvinkään keskustaan ja lännessä ja etelässä Helsinki–Riihimäki-rataan.
Rääkänpään pientalot rakennettiin toisen maailmansodan jälkeen. Vuonna 2010 Rääkänpään osayleiskaavaa pyrittiin muokkaamaan ja Hyvinkään kaupunki pyrki rakentamaan Rääkänpään 80 omakotitalon tilalle kerrostaloja. Suunnitelma herätti vastustusta ja se ei lopulta toteutunut.
Rääkänpäässä sijaitsee Hyvinkään uusin peruskoulu, noin 600 oppilaan Tapainlinnan koulu. Kaupunginosaa palvelevat Hyvinkään Liikenteen paikallisbussilinjat 4 ja 5.
Kumpulan kasvitieteellinen puutarha

Kumpulan puutarhan hyötykasviosastoa avointen ovien päivänä syyskuussa 2006.
Helsingin yliopiston kasvitieteellinen puutarha Helsingin Kumpulassa kuuluu Helsingin yliopiston Luonnontieteellisen keskusmuseon kasvitieteen yksikköön. Puutarha ylläpitää tieteellistä elävien kasvien kokoelmaa tutkimus- ja opetuskäyttöä varten.
Kumpulan puutarha sai alkunsa, kun Kaisaniemen kasvitieteellisen puutarhan toimintaa alkoi 1900-luvulla rajoittaa tilanahtaus. Kun 1970-luvulla päätettiin yliopiston hajasijoittamisesta neljälle kampukselle, varattiin samalla Kumpulan kampuksen yhteydestä maata uutta kasvitieteellistä puutarhaa varten.
Kumpulan puutarhan alue rajattiin vuonna 1987. Uusi puutarha rakennettiin Kumpulan kartanon entiseen puistoon ja se avattiin yleisölle vuonna 2009. Tutkijoiden ja opettajien käytössä se oli jo aikaisemmin. Puutarha on jaettu hyötykasviosastoon ja kasvimaantieteelliseen osastoon, jossa kasvit on järjestetty niiden alkuperän mukaan. Kasveja kerätään sellaisilta alueilta, joiden ilmasto on Etelä-Suomen ilmaston kaltainen: Euroopasta, Pohjois-Amerikasta, ja Kaukoidästä.
Aiheesta muualla

Kuvia tai muita tiedostoja aiheesta Kumpulan kasvitieteellinen puutarha Wikimedia Commonsissa
Saksan 4. panssariarmeija

| 4>  panssariarmeija |
| --- | --- |

Toiminnassa:  15. helmikuuta 1941 – 8. toukokuuta 1945
Valtio:   Saksa
Puolustushaarat:  Maavoimat
Aselajit:  panssari
Osa joukkoa:  Pohjoinen armeijaryhmä
Koko:  armeija
4. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostui kuin helmikuussa 1942 4. panssariryhmä (Panzergruppe 4) täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.
Panssariryhmä

Saksan 4. panssariryhmää johti koko sen olemassa olon ajan kenraalieversti Erich Hoepner. Panssariryhmä muodostettiin Saksan miehittämässä Ranskassa 17. helmikuuta 1941 XVI armeijakunnasta ja siihen liitettiin täydennyksenä LVI ja XLVI panssariarmeijakunta. Ryhmä siirrettiin Ranskasta itään lähelle Neuvostoliiton vastaista rajaa. Operaatio Barbarossan alkaessa se aloitti etenemisen kohti Moskovaa. Talvi ja puna-armeijan vastarinta pysäytti hyökkäyksen Moskovan edustalle. Vuodenvaihteessa panssariryhmää täydennettiin uusilla yksiköillä ja se nimettiin panssariarmeijaksi.
Panssariarmeija

4. panssariarmeija muodostettiin itärintamalla 1. tammikuuta 1942. Se toimi itärintamalla sodan loppuun asti osallistuen taisteluihin Kurskissa, Donilla, Harkovassa, Kiovassa ja Veikselin varrella. Keväällä 1945 puna-armeija ajoi sen Puolasta edelleen Saksaan. Armeija taisteli Oderilla, Görlitzissä, Gubenissa ja Halbessa kunnes antautui Elbellä toukokuussa 1945.
Komentajat

Panssariarmeijan komentajina olivat:
Kenraalieversti Erich Hoepner (perustaminen - 8. tammikuuta 1942)
Kenraalieversti Richard Ruoff (8. tammikuuta – 30. toukokuuta 1942)
Kenraalieversti Hermann Hoth (31. toukokuuta 1942 – 3. marraskuuta 1943)
Kenraalieversti Erhard Raus (3. marraskuuta 1943 – 21. huhtikuuta 1944)
panssarikenraali Walther Nehring (21. huhtikuuta - 1. toukokuuta 1944)
Kenraalieversti Josef Harpe (1. toukokuuta – 28. kesäkuuta 1944)
Panssarikenraali Hermann Balck (28. kesäkuuta – 2. heinäkuuta 1944)
Panssarikenraali Walther Nehring (2. heinäkuuta – 5. elokuuta 1944)
Panssarikenraali Hermann Balck (5. elokuuta – 21. syyskuuta 1944)
Panssarikenraali Fritz-Hubert Gräser (21. syyskuuta 1944 – antautumiseen)
4. panssariryhmän kokoonpano 22. kesäkuuta 1941
San Franciscon niemimaa

Satelliittikuva San Franciscon niemimaan alueesta
San Franciscon niemimaa (engl. San Francisco Peninsula) on San Franciscon lahden ympäristössä oleva niemimaa, joka erottaa San Franciscon lahden Tyynestämerestä. Sen pohjoiskärjessä ovat San Franciscon kaupunki ja piirikunta. Niemimaan tyvessä etelässä on Santa Claran piirikuntaa, muun muassa Palo Alton, Los Altosin, ja Mountain View'n kaupungit. Suurin osa niemimaata eli San Franciscon ja Santa Claran piirikuntien välinen osa kuuluu San Mateon piirikuntaan. Siinä sijaitsevat Athertonin, Belmontin, Brisbanen, Burlingamen, Colman, Daly Cityn, East Palo Alton, El Granadan, Foster Cityn, Hillsborough La Hondan, Menlo Parkin, Millbraen, Montaran, Pacifican, Pescaderon, Portola Valleyn, Redwood Cityn, San Brunon, San Carlosin, San Gregorion, San Mateon, South San Franciscon ja Woodsiden kaupungit.
Vaikka sana niemimaa tarkoittaa maantieteellisenä käsitteenä koko San Franciscon niemimaata, paikallisessa kielenkäytössä San Franciscon kaupunkia ei lueta mukaan niemimaahan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:San Francisco Peninsula
Sally Ride

| Sally Kristen Ride |
| --- | --- |

Henkilötiedot
Syntynyt: 26. toukokuuta 1951 Encino,  Los Angeles, Kalifornia
Kuollut: 23. heinäkuuta 2012 (61 vuotta) La Jolla, Kalifornia
Kansalaisuus:  yhdysvaltalainen
Ammatti:  fyysikko
Ura
Tyyppi:  NASAn astronautti
Aika avaruudessa:  14d 07h 46m
Eläköityminen:  5. elokuuta 1997
Lennot

:  STS-7
 
:  STS-41-G
 
Sally Kristen Ride (26. toukokuuta 1951 Los Angeles, Kalifornia – 23. heinäkuuta 2012 La Jolla, Kalifornia) oli yhdysvaltalainen fyysikko ja NASAn astronautti, joka vuonna 1983 ensimmäisenä yhdysvaltalaisena naisena ja nuorimpana yhdysvaltalaisena (tuohon aikaan) matkasi avaruuteen avaruussukkulalennolla STS-7.
Varhainen elämä

Ride syntyi Encinossa Los Angelesissa Carol Joycen (o.s. Anderson) ja Dale Burdell Riden esikoisena. Ridella on norjalaiset sukujuuret. Sisar Karen "Bearful" Ride on presbyteerikirkon pastori. Ride kävi Portola Middle Schoolia ja  Westlaken tyttökoulua (nykyinen Harvard-Westlake School) Los Angelesissa stipendillä.  Hän oli kiinnostunut tieteistä ja oli kansallisesti sijoittunut tenniksenpelaaja. Swarthmore Collegesta Ride siirtyi Stanfordin yliopistoon missä hän suoritti alemman korkeakoulututkinnon englannin kielessä ja fysiikassa. Fysiikan ylemmän korkeakoulututkinnon  ja  tohtorintutkinnon (Ph.D.) hän suoritti edelleen Stanfordissa tutkimuskohteinaan astrofysiikka ja vapaaelektronilaserfysiikka.
Ura NASAssa

Ride vastasi yhtenä 8 900 hakijasta sanomalehdessä olleeseen ilmoitukseen avaruusohjelmahausta. Ilmoituksen johdosta Ride liittyi NASAan vuonna 1978. Ride oli toisen ja kolmannen avaruussukkulalennon  (STS-2 ja STS-3) lennonjohdon ja sukkulamiehistön yhteyshenkilö (CapCom) maassa ja auttoi kehittämään sukkulan robottikäsivartta. 18. kesäkuuta 1983 Ridesta tuli ensimmäinen yhdysvaltalainen nainen avaruudessa avaruussukkula Challengerin miehistön jäsenenä lennolla STS-7. (Häntä edelsi kaksi neuvostoliittolaista naista avaruudessa, Valentina Tereškova vuonna 1963 ja Svetlana Savitskaja vuonna 1982.) Lennolla STS-7 viisihenkinen miehistö lähetti matkaan kaksi tietoliikennesatelliittia ja suoritti farmaseutiikkaan liittyviä  kokeita. Ride käytti ensimmäisenä naisena robottikäsivartta avaruudessa ja poimi ensimmäisenä henkilönä satelliitin robottikäsivarrella. Riden toinen avaruuslento oli vuonna 1984, myös Challengerilla. Yhteensä hän on viettänyt yli 343 tuntia avaruudessa. Ride oli ollut kahdeksan kuukautta koulutuksessa kolmatta avaruuslentoaan varten avaruussukkula Challengerin onnettomuuden tapahtuessa. Hänet nimitettiin onnettomuuden presidentilliseen tutkimuslautakuntaan ja hän johti sen alakomiteaa Operaatiot. Onnettomuustutkinnan päätyttyä Ride nimitettiin NASAn päämajaan Washington DC:hen. Siellä hän johti  NASAn strategista suunnittelua tuottaen raportin "Leadership and America's Future in Space" (The Ride Report) ja perusti  NASAn Office of Explorationin.
Ride meni naimisiin NASAn astronautin Steve Hawleyn kanssa vuonna 1982, mutta he erosivat  1987. Vuodesta 1985 aina kuolemaansa asti Ride asui yhdessä elämänkumppaninsa Tam O'Shaughnessyn kanssa.
Ura NASAn jälkeen

Ride erosi NASAsta vuonna 1987 työskennelläkseen  Stanfordin yliopiston tutkimuskeskuksessa Center for International Security and Arms Control. Vuonna 1989 hänestä tuli Kalifornian yliopiston (San Diego) fysiikan professori ja California Space Instituten johtaja. Vuonna 2003 häntä pyydettiin työskentelemään avaruussukkula Columbian onnettomuuden tutkimuslautakunnassa. Jäätyään virkavapaalle yliopistosta hän toimi vuonna 2001 perustamansa Sally Ride Sciencen puheenjohtajana ja toimitusjohtajana. Yritys tuottaa viihdyttäviä tiedeohjelmia ja julkaisuja koululaisille, erityisesti tytöille.
Ride on kirjoittanut tai osallistunut kirjoittajana viiteen lapsille suunnattuun avaruutta käsittelevään ja tieteellistä tutkimusta kannustavaan kirjaan.
Ride oli Yhdysvaltain presidentin tiede- ja teknologiapolitiikasta vastaavan viraston (OSTP) 7. toukokuuta 2009 asettaman Yhdysvaltain miehitettyjen avaruuslentojen tulevaisuutta arvioivan riippumattoman arviointiryhmän Review of United States Human Space Flight Plans Committeen jäsen.  Ride sai lukuisia huomionosoituksia ja palkintoja työstään. Hän on ainoa henkilö, joka on työskennellyt kummankin avaruussukkulaonnettomuuden tutkimuslautakunnassa.
Ride menehtyi 61-vuotiaana La Jollassa, Kaliforniassa haimasyöpään.